Document ID: /roh_data/filtered/fineweb-2-filterrobots_roh.jsonl.gz/66024

Dal «bös-ch» a l’actur professiunel
Il Samedrin Jonathan Ferrari ho d’incuort finieu sieu stüdi da teater a Berna. Quista fin d’eivna es il giuven actur indigen da vzair in sia prüma rolla rumauntscha in occasiun dal Festival Travers Zuoz. Que i’l Zuoz Globe, sün sieu palc da chesa, chi’d es il lö principel dal festival.
L’actur Jonathan Ferrari ho d’incuort finieu sieu stüdi da teater ed ho üna da las rollas principelas i’l töch «Üna sbrinzla», chi vain rapreschanto in occasiun dal prüm Festival Travers Zuoz (fotografia: Martin Camichel).
«Que es mincha vouta qualchosa speciel e persunel da pudair turner, siand cha’s tratta eir d’ün teater fich intim. Que s’ho üna vista da 180 gros sül public – chi vezza tuot – ed uschè es que ...